הוועדה המיוחדת לצדק חלוקתי ולשוויון חברתי, כנסת 20, פרוטוקול מספר 30, 2017-02-01 10:00

מכלוף מיקי זוהר: שלום לכולם, אני מתכבד לפתוח את הוועדה לצדק חלוקתי ושוויון חברתי.

מכלוף מיקי זוהר: הנושא שלפנינו היום: בחינת השוואת תנאי חיילים וחיילות המשרתים שרות חובה לתנאי משרתי שירות לאומי בתחבורה ציבורית.

מכלוף מיקי זוהר: אני מודה כמובן לאורחים, לבית ספר עמית שהגיעו לכאן, וכמובן למי שהביא את הדיון הזה לפתחנו - עודד רביבי, ראש מועצת אפרת.

מכלוף מיקי זוהר: אני מודה לך על הרעיון החשוב, ותיכף נרחיב לגביו.

מכלוף מיקי זוהר: מספר משפטים בשם הוועדה.

מכלוף מיקי זוהר: כמו שאמרתי, אנחנו חרטנו על דגלנו למנוע פערים וקיפוח של אוכלוסיות מסוימות, בין אם על רקע גיאוגרפי, חברתי או אישי ואמוני.

מכלוף מיקי זוהר: אנחנו מנסים למנוע את זה באמצעות הוועדה, וזו מטרת הוועדה.

מכלוף מיקי זוהר: חייב לציין בכנות רבה שהיו הרבה הישגים לוועדה עד כה, ואני אפילו מופתע מסך ההישגים שהושג בה, ואני מאמין שגם עוד יושגו הרבה בהמשך.

מכלוף מיקי זוהר: כרגע ביקשתי ממנהלת הוועדה לבדוק כמה פעמים התכנסנו מתחילת המושב, ויש לי תחושה טובה שאנחנו נהיה בין המובילים, כי כאשר הקמנו את הוועדה, אמרו, למה אתם מקימים את הוועדה הזאת?

מכלוף מיקי זוהר: מה המשמעויות שלה?

מכלוף מיקי זוהר: היום הולך ומסתבר שלוועדה הזאת יש גם הרבה מאוד השפעה וטוב שכך.

מכלוף מיקי זוהר: הנושא שאנחנו דנים בו היום הוא נושא שבאמת מטריד.

מכלוף מיקי זוהר: אנחנו יודעים שיש ציבור רחב שלא הולך לשרות בצבא, אלא הולך לשרות לאומי, גם ממניעים דתיים-אמוניים שלו, וגם מתוך העדפה.

מכלוף מיקי זוהר: אנחנו כמובן בעד שיהיה שרות מכל סוג שהוא לטובת המדינה.

מכלוף מיקי זוהר: אנחנו רואים מצב שהוא קצת אבסורד שיש קיפוח, ולכן עוררנו את הדיון הזה בשאיפה שהקיפוח הזה ייפסק כבר מהיום, ונקווה זה מה שיהיה בסוף הדיון הזה נוכל לומר.

מכלוף מיקי זוהר: ראשית, חברי, עודד רביבי, יתאר את הבעיה, ומשם נתקדם לדוברים נוספים.

מכלוף מיקי זוהר: בבקשה.

<עודד רביבי: תודה רבה, אדוני היושב ראש, תלמידות יקרות, מכובדיי כולם, חברי שר-שלום ג'רבי, בתור מי שאמון על דאגה לבנות השרות הלאומי השיג הישג משמעותי וחשוב אחר מאבק של שנים רבות.

<שר-שלום ג'רבי: תרחיב בעניין.

<עודד רביבי: ההישג בשורה אחת אומר שבנות השרות הלאומי, ובני השרות הלאומי, מי שבעצם מנוע משרות, נהנים מתחבורה ציבורית חינם לכל מקום בכל שעה, ומאחר והם לא משרתים על מדים, אז פועל יוצא מזה, שבעצם הם על לבוש אזרחי זכאים לתחבורה ציבורית בכל רחבי הארץ.

<עודד רביבי: כתוצאה מהחלטה מבורכת זו, נוצר מצב מעט אבסורדי, שדווקא מי שמשרת בצה"ל, שזאת בעצם החובה החוקית, וכל היתר הן רק ברירות מחדל שנולדו אחרי זה, מי שמשרת על-פי חוק, יצא במידה מסוימת נפגע - למה נפגע?

<עודד רביבי: כי החיילים והחיילות שמשרתים שירות חובה בצבא, זכאים לנסיעה חינם אך ורק אם הם לובשי מדים, או אם יש להם פטור מיוחד, או אם החצי השנה האחרונה לשירות – רק חיילים קרביים אם אני זוכר נכון.

מכלוף מיקי זוהר: גם לוחמים.

<עודד רביבי: אז יוצא מצב שהחיילים הרגילים שפועלים על-פי חוק, מקבלים תנאים פחותים מאלה שלובשים בגדים אזרחיים.

<עודד רביבי: אז יעדי הנסיעה יכולים להיות אותם יעדים, מטרות הנסיעה יכולות להיות אותן מטרות, מי שמשרת שרות לאומי יזכה לנסיעה חינם, ומי שמשרת שרות חובה, הצטרך לשלם בכסף מלא.

<עודד רביבי: ולכן, הבקשה היא לעשות פעולה אחת מאוד פשוטה – לבוא ולקבוע שאותם תנאים שחלים על משרתי השירות הלאומי, יחולו גם על מי שמשרתים בצבא שרות מלא, ולא יחייבו אותם לקבל נסיעות חינם רק אם הם לובשי מדים.

מכלוף מיקי זוהר: אני חייב לציין שהדבר פשוט בעיניי.

מכלוף מיקי זוהר: אתה אומר אותו עכשיו כאן בצורה כזו שהיא באמת פשוטה וברורה.

מכלוף מיקי זוהר: אם אנחנו נותנים הטבה למשרתי שרות לאומי לנסיעה בחינם כשהם לובשים בין כה וכה בגדים אזרחיים, כי עצם השרות שלהם הוא עם בגדים אזרחיים, וחייל צבא שמשרת בצבא, לא יקבל את ההטבה הזאת, זה באמת דבר שהוא אבסורד, זה עיוות שצריך לתקן אותו.

מכלוף מיקי זוהר: אני מקווה שהיום כבר נבין שכן.

<שר-שלום ג'רבי: בוקר טוב, שר-שלום ג'רבי, אני מנכ"ל רשות השרות הלאומי-אזרחי.

<שר-שלום ג'רבי: אדוני יושב ראש המועצה, ידידי הטוב, ראש המועצה המצוין של אפרת, מעלה כאן נקודה מצוינת.

<שר-שלום ג'רבי: בראש ובראשונה, אנחנו בעד להיטיב עם החיילים בכל דבר ועניין.

<שר-שלום ג'רבי: כאדם דתי, וכמשפחה שכולה, אני אומר שהדבר הראשון בעיניי זה שרות בצה"ל.

<שר-שלום ג'רבי: בעיניי המצווה הראשונה מדאורייתא מבחינתי לשרת בצה"ל, במקרה אני במילואים, אני לא הולך עם מדים.

<שר-שלום ג'רבי: צריך להסביר מה זה השרות הלאומי, ואני חוזר עוד פעם, מה שאפשר ואיפה שאפשר להועיל, להיטיב, להוסיף לחיילי צה"ל – קודם כל.

<שר-שלום ג'רבי: אנחנו ברוך השם, הגענו להישג גדול מאוד שלפני שנה מתנדבי השרות הלאומי-אזרחי נוסעים בתחבורה ציבורית חינם בכל הארץ, הישג אדיר, שאני מודה שמאז שנכנסתי לתפקידי, אחד מהיעדים המרכזיים שלי היה להשוות את התנאים של מתנדבי השרות לאומי-אזרחי לחיילי צה"ל, חיילים העורפיים, יש לומר, לא הקרביים, הקרביים מגיע להם יותר.

<שר-שלום ג'רבי: אבל אני מאמין באמונה שלמה שמתנדבי השרות לאומי אזרחי עושים לא פחות מאשר חיילים עורפיים, לא רוצה להגיד יותר, אבל לא פחות בוודאי, ולכן כל ההטבות שמגיעים לחיילים, אנחנו דורשים, לוחצים במאבקים קשים מאוד, יחד עם השר הממונה אורי אריאל.

מכלוף מיקי זוהר: פה אנחנו מצב הפוך.

<שר-שלום ג'רבי: נכון.

<שר-שלום ג'רבי: אני שמח קודם כל שיש משהו שאנחנו מובילים.

מכלוף מיקי זוהר: משהו שמקבלים מתנדבי - - -

<שר-שלום ג'רבי: בואו נמשיך.

<שר-שלום ג'רבי: בואו נבין מה זה האוכלוסייה של שרות-לאומי אזרחי.

<שר-שלום ג'רבי: קודם כל, אין דבר כזה העדפה, אני אתקן אותך יושב ראש הוועדה.

מכלוף מיקי זוהר: רגע, אדוני רק יחדד את המסר.

מכלוף מיקי זוהר: אדוני בעד לתת לחיילי חובה את ההטבה או לא?

מכלוף מיקי זוהר: אז מה הנושא שאתה רוצה לומר עכשיו?

<שר-שלום ג'רבי: בוא נבין מה הסוגיה כאן.

<שר-שלום ג'רבי: הסוגיה היא פשוטה מאוד – למה מתנדבי השרות הלאומי אזרחי מקבלים נסיעות בתחבורה ציבורית ולא חייבים מדים?

<שר-שלום ג'רבי: וחיילי צה"ל חייבים מדים.

מכלוף מיקי זוהר: אז אנחנו רוצים לשנות את זה.

<שר-שלום ג'רבי: אני כבר אומר לך, כל מה שאפשר - - -

יוליה מלינובסקי: בואו נשמע למה זה קורה?

<שר-שלום ג'רבי: למה זה קורה?

<שר-שלום ג'רבי: אם אני הייתי הרמטכ"ל, הייתי - - - אני לא אומר כאן, אני רב סרן.

מכלוף מיקי זוהר: אדוני, אנחנו פשוט רוצים להיות פרקטיים כדי לדבר, הדיון יכול להסתיים בעוד עשר דקות, אני אסביר לך למה.

מכלוף מיקי זוהר: כי בעוד עשר דקות יגיד רפרנט של משרד האוצר – נציגת משרד האוצר פה, ונציג משרד התחבורה, הם יכולים עכשיו, בעוד עשר דקות להגיד, קיבלנו, טעינו, נסדר את זה.

מכלוף מיקי זוהר: כל החיילים יקבלו את ההטבה בין אם הם לובשים מדים, בשרות חובה כמובן, לא בשרות מילואים, בין אם הם לובשים מדים, ובין אם לא לובשים מדים, אז יכול להיות שאנחנו בכלל יכולים ללכת לעשות עבודה חשובה עכשיו בכנסת.

מכלוף מיקי זוהר: אז בוא, תחדד.

<שר-שלום ג'רבי: אני יכול גם לא לדבר.

<שר-שלום ג'רבי: אתם רוצים שאני אסביר למה בשרות הלאומי זה ככה, אני מוכן להסביר.

<שר-שלום ג'רבי: אז אני אסביר לכם למה זה ככה.

<שר-שלום ג'רבי: היום יש בשרות הלאומי אזרחי 18 אלף משרתים.

<שר-שלום ג'רבי: יש 8,000 בנות דתיות, 4,500 ערבים, 1,600 חרדים, 700 נוער בסיכון, 1,500 בעלי צרכים מיוחדים.

מכלוף מיקי זוהר: אף אחד לא חשב שצריך - - -

<שר-שלום ג'רבי: רק שנייה, תאמין לי, חבר הכנסת זוהר, אני בא לעזור לך.

<שר-שלום ג'רבי: תאמין לי, ואני אומר לך בראש ובראשונה, מה שאפשר לעזור לחיילי צה"ל, אני אומר ראשון, בראש ובראשונה.

<שר-שלום ג'רבי: רק תבינו, אתם רוצים לשמוע את האמת.

<שר-שלום ג'רבי: אם רוצים להגיד שאני בעד, אז אני בעד.

יוליה מלינובסקי: 18 אלף – אז אתה אומר שפשוט ל-18 אלף יותר קל לתת מאשר לכל שאר החיילים?

יוליה מלינובסקי: השורה תחתונה.

<שר-שלום ג'רבי: לא, זה לא מה שאני אומר.

<שר-שלום ג'רבי: אתם רוצים לשמוע?

<שר-שלום ג'רבי: אני יכול ללכת למילואים.

<שר-שלום ג'רבי: הודיעו לי אתמול בלילה להגיע לכאן.

<שר-שלום ג'רבי: אם אתם רוצים – אני לא מבין בכלל, אנחנו לא בשני צדי המתרס.

<שר-שלום ג'רבי: לא, אבל אני לא מצליח להבין איך הדיון מתחיל להגיע לכאן שזה נראה שזה אתם ואני.

<שר-שלום ג'רבי: השרות הלאומי לא כולם - - -

מכלוף מיקי זוהר: מה המסר?

יוליה מלינובסקי: אדוני, אתה פשוט מתנהג קצת באגרסיביות.

יוליה מלינובסקי: אנחנו מאוד רוצים לשמוע.

<שר-שלום ג'רבי: אני לא מתנהג.

<שר-שלום ג'רבי: אתם פשוט לא מבינים מה זה – לא נעים לי להגיד לך גברתי, כנראה את לא יודעת מה זה השרות הלאומי.

<שר-שלום ג'רבי: כנראה שאת לא יודעת, אני רוצה ללמד אותך.

מכלוף מיקי זוהר: לא הבנתי איך התפתח הדיון הזה.

<שר-שלום ג'רבי: אני לא מושג.

<שר-שלום ג'רבי: אתם קוטעים אותי.

<שר-שלום ג'רבי: אם תתנו לי לדבר - - -

מכלוף מיקי זוהר: אני מבקש ממך מסר.

<שר-שלום ג'רבי: המסר הוא פשוט מאוד.

<שר-שלום ג'רבי: את יכולה להיאנח, את לא יודעת מה זה השרות הלאומי, מה לעשות.

מכלוף מיקי זוהר: מה המסר?

<שר-שלום ג'רבי: המסר הוא פשוט מאוד.

<שר-שלום ג'רבי: בשרות הלאומי בשוני מחיילי צה"ל, אי אפשר לדרוש מדים מסיבה אחת.

מכלוף מיקי זוהר: מי דרש מדים?

<שר-שלום ג'רבי: אתה שואל מה ההבדל?

<שר-שלום ג'רבי: למה בשרות לאומי אין מדים, נכון, זו השאלה.

מכלוף מיקי זוהר: לא, לא שאלתי.

<שר-שלום ג'רבי: זה הדיון.

מכלוף מיקי זוהר: לא.

<שר-שלום ג'רבי: יושב ראש הוועדה, זה מה שהסבירו לי.

מכלוף מיקי זוהר: לא.

מכלוף מיקי זוהר: הדיון שלי הוא כזה.

מכלוף מיקי זוהר: מדוע נותנים לשרות לאומי את ההטבה, סליחה.

מכלוף מיקי זוהר: מאחר ונותנים לשרות לאומי את ההטבה לנסוע בתחבורה ציבורית מבלי ללבוש מדים, מדוע לא עושים את אותו הדבר גם לחיילי צה"ל?

מכלוף מיקי זוהר: זו השאלה.

<שר-שלום ג'רבי: אז יפה מאוד, אני רוצה להסביר לך.

מכלוף מיקי זוהר: אז אתה חושב שצריך גם לחיילי צה"ל או לא?

מכלוף מיקי זוהר: אתה חושב שכן?

<שר-שלום ג'רבי: כן.

<שר-שלום ג'רבי: אבל אני רוצה להסביר לך.

מכלוף מיקי זוהר: בסדר, אבל מי דיבר על השרות הלאומי?

מכלוף מיקי זוהר: מה, אני ביקשתי להפסיק את השרות לאומי עכשיו?

<שר-שלום ג'רבי: סליחה, אם אני באתי לכאן - - -

מכלוף מיקי זוהר: אתה רוצה לבוא ולספר על השרות הלאומי?

<שר-שלום ג'רבי: סליחה, אני שואל אותך שאלה, באתי כדי לשאול אותי אם אני בעד או נגד?

<שר-שלום ג'רבי: אז אפשר היה לשאול אותי בטלפון, אני אומר לך בעד.

<שר-שלום ג'רבי: אני לא מבין מה הדיון.

<שר-שלום ג'רבי: אדוני היושב ראש, אני מנכ"ל משרד ממשלתי.

<שר-שלום ג'רבי: אני באתי להסביר למה.

<שר-שלום ג'רבי: אני אסביר עוד שני משפטים, ותעשו מה שאתם רוצים.

מכלוף מיקי זוהר: מה אתה רוצה להסביר?

<שר-שלום ג'רבי: אני אסביר לך מאוד פשוט.

<שר-שלום ג'רבי: יש אוכלוסיות בשרות הלאומי, בשוני מהצבא, ומי בא לשרות הלאומי, זה מי שקיבל פטור מצה"ל הוא לא נקרא לגיוס.

<שר-שלום ג'רבי: יש אוכלוסיות שאסור שהם יילכו עם מדים מסיבה אחת.

מכלוף מיקי זוהר: מי ביקש שהם יילכו עם מדים?

<שר-שלום ג'רבי: טוב, או.

<שר-שלום ג'רבי: קיי.

<שר-שלום ג'רבי: תודה.

מכלוף מיקי זוהר: בוא, אתה רוצה שאני אגיד לך - - - אתה תבטיח לא להיפגע?

<שר-שלום ג'רבי: אני לא נפגע.

מכלוף מיקי זוהר: אל תיפגע.

מכלוף מיקי זוהר: הגעתך היום לדיון מיותרת - אל תיפגע אבל.

<שר-שלום ג'רבי: טוב, תודה רבה.

מכלוף מיקי זוהר: איזה מסר רצית להגיד היום?

<שר-שלום ג'רבי: כי אתה לא מבין את העניין.

מכלוף מיקי זוהר: אני מבין יותר טוב ממך.

<שר-שלום ג'רבי: לא נעים להגיד לך, אתה לא מבין את העניין.

<שר-שלום ג'רבי: אבל זה בסדר גמור.

<שר-שלום ג'רבי: אתה יודע גם זה גם בושה וחרפה שלך כיושב ראש ועדה שאתה דן על שירות לאומי ולא מזמין את הרשות לשרות לאומי.

מכלוף מיקי זוהר: צא מהאולם בבקשה.

<שר-שלום ג'רבי: יצאתי.

<שר-שלום ג'רבי: ותלמד מה זה השרות הלאומי.

מכלוף מיקי זוהר: צא מהאולם.

מכלוף מיקי זוהר: תוציאו אותו מהאולם.

<שר-שלום ג'רבי: בושה וחרפה שלך.

<שר-שלום ג'רבי: תלמד מה זה השרות הלאומי, אתה לא מבין את העניין.

<שר-שלום ג'רבי: מה זה, אני עושה לך טובה שבאתי.

מכלוף מיקי זוהר: צא מהאולם בבקשה.

יוליה מלינובסקי: - - -

<שר-שלום ג'רבי: אני עושה לך טובה, ואתם לא מבינים מה זה השרות הלאומי בכלל.

יוליה מלינובסקי: איזו חוצפה.

יוליה מלינובסקי: דיבור בחוצפה, לא פחות ולא יותר.

<שר-שלום ג'רבי: של מי?

<שר-שלום ג'רבי: שלכם.

<שר-שלום ג'רבי: תתביישו לכם.

<שר-שלום ג'רבי: אתם לא יודעים מה זה השרות הלאומי.

<שר-שלום ג'רבי: אתה מזמין ועדה להשוות.

מכלוף מיקי זוהר: הדיון פה הוא לא על השרות הלאומי.

<שר-שלום ג'רבי: אתה עושה השוואה, זה כן עוסק.

<שר-שלום ג'רבי: אז כיושב ראש ועדה אתה צריך להבין איך להזמין.

מכלוף מיקי זוהר: תגמור לדבר, זה לא הבמה שלך, צר לי אדוני, צא החוצה.

מכלוף מיקי זוהר: מסתבר שאדם לא מבין על מה הוא מדבר.

מכלוף מיקי זוהר: אנחנו דנו פה בנושא אחד – מהרגע שהשרות הלאומי מקבל את ההטבה, ביקשנו שההטבה תינתן גם לחיילי צה"ל.

מכלוף מיקי זוהר: אין לנו שום בעיה עם השרות הלאומי, אנחנו בעד ההטבה של השרות הלאומי, וטוב שהשרות הלאומי מקבל את ההטבה הזאת, ואנחנו בעדה לחלוטין.

מכלוף מיקי זוהר: הדבר היחיד שביקשנו, שתהיה השוואת תנאים גם לחיילי צה"ל – עודד, אני צודק?

<עודד רביבי: כן.

מכלוף מיקי זוהר: לכן, מהטענות של האיש, אין לי מושג מהיכן הם הגיעו, כנראה הוא רצה לבוא ולהראות שהוא עובד קשה למען המשרה שלו – אז ראינו.

מכלוף מיקי זוהר: אבל אנחנו כרגע דנים במשהו אחר.

מכלוף מיקי זוהר: לכן אני מבקש ממשרד האוצר ומשרד התחבורה להביא בשורה ולומר, שמהיום גם חיילי צה"ל יקבלו את ההטבה הזו.

מכלוף מיקי זוהר: מה יש לומר קודם כל למשרד התחבורה.

<רן שדמי: אני מנהל אגף כלכלה, תחבורה ציבורית ברשות לתחבורה ציבורית.

<רן שדמי: משרד התחבורה בנושא הזה בעצם גוף מבצע.

<רן שדמי: על-פי החלטת ממשלה, לדעתי, עוד מתחילת שנת אלפיים, נקבע שהתשלום עבור נסיעות חיילים בתחבורה הציבורית יבוצע על-ידי משרד הביטחון, התקציב מוצע במשרד הביטחון, ועל-פי החלטות משרד הביטחון, משרד הביטחון קבע שמי שייסע חינם, זה בעצם חיילים נושאי מדים, ואני חושב שלוחמים הם פטורים ממדים, אם אני זוכר נכון, כולם או חלקם.

מכלוף מיקי זוהר: לוחמים פטורים ממדים או לא?

<עודד רביבי: חצי שנה האחרונה.

מכלוף מיקי זוהר: אז הם לא פטורים.

<רן שדמי: על-פי זה נעשו סקרים בין משרד התחבורה במשרד הביטחון, ונקבע תשלום שמשרד הביטחון מעביר למפעילי התחבורה הציבורית עבור הנסיעה חינם.

<רן שדמי: אז בעצם מה שאני אומר, אנחנו גוף מבצע, בהנחה שיש אוכלוסייה יותר גדולה, תתאפשר לה נסיעה ללא תשלום בתחבורה הציבורית, ברור שצריך לשפות את המפעילים.

מכלוף מיקי זוהר: אני לא חושב שמבחינה כלכלית המשמעות היא כל כך גדולה למפעילים לקלוט עוד חיילים נוספים שגם ככה מגיעים בשעות הבוקר על מדים, כי בשעות הבוקר בדרך כלל הם על מדים.

מכלוף מיקי זוהר: לפעמים, אם הם יוצאים מהצבא, או בסופי שבוע, או אחר-הצהריים, הם יהיו לא על מדים אם הם לא חיילים קרביים כמובן.

מכלוף מיקי זוהר: אני לא חושב שיש בכלל משמעות כלכלית אדירה כל כך שצריך להיכנס ממנה לאיזושהי פאניקה, זה פעם ראשונה.

מכלוף מיקי זוהר: אתה מדבר על שיפוי אני לא יודע - - -

<רן שדמי: אני אומר, יש פה עניין של שיפוי.

מכלוף מיקי זוהר: אני גם חושב שגופי התחבורה ישמחו להיות חלק מעזרה לחיילים שמתפרנסים באזור ה-600, 700, 800 שקלים לחודש, ומשרתים בהתנדבות.

<רן שדמי: בסוף הם גופים עסקיים שעד עכשיו קיבלו תשלום עבור זה.

<רן שדמי: אני לא רואה אותם פה, אבל יכול להיות שהם היו מאבדים את דעתם אם היו מוכנים להתנדב.

<רן שדמי: אני אומר, אנחנו גוף מבצע, יחליטו שיש גורם שמממן, ברור שאין לנו התנגדות עקרונית להסיע חיילים ללא מדים.

מכלוף מיקי זוהר: חברת הכנסת רוצה לשאול אותך שאלה.

מכלוף מיקי זוהר: בבקשה.

יוליה מלינובסקי: אתם יכולים להעריך, יש הערכה בכמה כסף מדובר?

<רן שדמי: אנחנו בזמנו עשינו איזה הערכה של סדר גודל של 17 מיליון שקל באוטובוסים, ואם מוסיפים רכבות אז זה עוד כמה מיליונים.

מכלוף מיקי זוהר: 17 מיליון שקל.

יוליה מלינובסקי: אם החיילים נוסעים בלי מדים זה 17 מיליון שקל?

יוליה מלינובסקי: אני אומרת ההפרש – מה שיש היום, ומה שאנחנו רוצים להגיד.

מכלוף מיקי זוהר: אני רוצה לשמוע נציג ממשרד הביטחון.

<ניר ישוע: חשוב להבין, יש מענה מלא לחיילי צה"ל היום במהלך שירותם על מדים גם לטובת המשימות הצבאיות שלהם, גם לטובת הגעה.

<ניר ישוע: היום, צה"ל משלם לתחבורה ציבורית סדר גודל של 600 מיליון שקלים בשנה.

<ניר ישוע: אין התנגדות.

<ניר ישוע: זאת אומרת, אם מכניסים את הנושא הזה של נסיעה מעבר לשעות הפעילות שלו על מדים זה סוג של הטבה.

מכלוף מיקי זוהר: אם הוא מציג חוגר של חייל סדיר, לא משנה אם הוא לוחם או לא, בין אם הוא על מדים או לא, הוא לא ישלם על הנסיעה.

<ניר ישוע: זה סוג של הטבה.

<ניר ישוע: עיקרה זה עניין כלכלי.

<ניר ישוע: אם זה 17 מיליון שקלים או יותר, אני לא יודע.

מכלוף מיקי זוהר: קשה לי להאמין, נראה לי סכום קצת גבוה.

<ניר ישוע: בכל מקרה אסור שזה בסוף התגלגל על התקציב של צה"ל – זה עניין של הטבה.

מכלוף מיקי זוהר: גם שר הביטחון כנראה הצטרך להתערב בסוגיה הזאת.

מכלוף מיקי זוהר: התפקיד של שר הביטחון הוא לשמור על חיילי צה"ל, וחיילי צה"ל הם בידיו.

מכלוף מיקי זוהר: אני לא חושב ששר הביטחון היה רוצה שחייל צה"ל ישלם על נסיעות בתחבורה ציבורית, וזה לא משנה.

מכלוף מיקי זוהר: אני כמעט בטוח, אני לא יודע, אני לא שאלתי את שר הביטחון בעניין הזה, אנחנו נעביר כמובן מכתב פנייה מהוועדה אליו, ואנחנו נדרוש לבדוק את זה.

מכלוף מיקי זוהר: אני כמעט סמוך ובטוח, כפי שאני מכיר את שר הביטחון, שהוא לא היה רוצה שחיילי צה"ל בין אם הם על מדים, או לא על מדים, ישלמו בעבור הנסיעות האלה, כמו שנתנו את ההטבה הזאת.

מכלוף מיקי זוהר: משרד הביטחון לא מתנגד, משרד התחבורה אומר, שיש פה סדר גודל של 17 מיליון שקל עלות, אבל עקרונית הוא גם לא מתנגד.

מכלוף מיקי זוהר: נכון.

<ליאור ברייאן: אני ממשרד האוצר.

<ליאור ברייאן: כפי שנאמר, מבחינת המענה להגעה לצבא יש מענה מלא.

<ליאור ברייאן: אנחנו מדברים על מעבר להגעה לצבא, כלומר איזושהי הטבה נוספת שרוצים לתת לחיילי צה"ל.

מכלוף מיקי זוהר: חיילי צה"ל, כמו שנתנו לשרות לאומי, אותו דבר.

<ליאור בריאן: כפי שאמרתי, איזושהי הטבה נוספת שרוצים לתת לחיילי צה"ל.

<ליאור בריאן: חשוב קודם כל מבחינת נקודת המוצא - משרד האוצר העמיד תקציב תוספתי של 600 מיליון שקלים לשיפור מצבם של חיילי החובה בשנה האחרונה, מתוך אותה תפיסה של לשפר את מצבם.

<ליאור בריאן: לתפיסתנו, זה נותן מענה בדיוק לצורך הזה של לשפר את מצבם.

<ליאור בריאן: ככל שרוצים לתת הטבה נוספת, יש פה את גורמי המקצוע שיחליטו אם מבחינתם הם רוצים לפעול לפיו.

<ליאור בריאן: התקציב לשנים 17'-18' כבר אושר בכנסת לאחרונה, אין מקור שמועמד תוספתי אל מול הדבר הזה.

<ליאור בריאן: ככל שמשרד הביטחון ממקורותיו ירצה לתעדף את הנושא הזה, הוא יכול במסגרת הנתיב שאושר.

מכלוף מיקי זוהר: זה משהו שאנחנו חווים את זה יום יום - מכדררים ממשרד למשרד.

מכלוף מיקי זוהר: משרד התחבורה אומר 17 מיליון שקל עלות, אנחנו לא מתנגדים.

מכלוף מיקי זוהר: משרד הביטחון אומר מבורך, יש לנו 600 מיליון שקל שתוקצבו.

מכלוף מיקי זוהר: משרד האוצר אומר, כסף תוספתי, משרד הביטחון יממן, אנחנו לא מתנגדים.

<ליאור בריאן: התקציב אושר בשנים 17' ו-18'.

<ליאור בריאן: משרד האוצר העמיד תוספת של 600 אלף שקלים למטרה הזו.

מכלוף מיקי זוהר: אם יש מכנה משותף – כל משרדי הממשלה לא מתנגדים, זו כבר התחלה, אין התנגדות של משרדי הממשלה.

מכלוף מיקי זוהר: הדבר הנוסף הוא, אנחנו נצטרך להביא למצב שזה גם קורה.

מכלוף מיקי זוהר: ולכן, אני אסכם את הדיון, אבל קודם כל עודד יאמר את הדברים.

<עודד רביבי: אני רוצה רק להוסיף.

<עודד רביבי: בעיניי, בסוף כאשר רואים את תקציב המדינה, ושאומרים שההפרש הוא 17 מיליון שקל, גם אם זה סכום שהוא טיפה מופרז, ומבטיחים את ביטחונם של משרתי השרות חובה גם בחופשות, ומאפשרים להם לנסוע בסוף בדרכים יותר בטוחות, יש פה גם אלמנט ביטחוני ובטיחותי.

<עודד רביבי: אני חושב שזה קצת מביש, ואני מקווה, אולי לשמחתי, שהדיון הזה מוקלט, שבסוף חיילי החובה יבינו מה קורה פה בין משרדי ממשלה - איך מגלגלים את האחריות, ומהם אנחנו מבקשים לעשות את כל המשימות הנעימות יותר והנעימות פחות.

<עודד רביבי: ואני אומר את זה כסגן אלוף במילואים, אני מתבייש שלא מסוגלים שלושה משרדים לשבת ולהגיד, אתה יודע מה, אתה צודק, הייתה פה טעות.

<עודד רביבי: מה שנתנו לבנות השרות הלאומי, אנחנו גם נותנים למשרתי החובה.

<עודד רביבי: הפנייה אליך הגיעה אחרי שהתחלפו שרי ביטחון, לכולם פניתי בנושא, אף אחד לא נתן לי מענה בסוגיה הזאת.

<עודד רביבי: זה קצת מביך שבסוף אני שבכלל זה לא בתחום האחריות שלי, אבל בגלל שיש לי ביישוב גם בנות שמשרתות בצבא, וגם בשרות הלאומי, זה נראה לי פשוט אבסורד.

<עודד רביבי: אני אספר לך רק כקוריוז – מועצה מקומית אפרת, שבע שנים דואגת להעמיד כל יום ראשון בבוקר אוטובוס לחיילים שמשרתים בדרום במחיר מסובסד של 15 שקל כדי לחסוך להם את הנסיעה לירושלים, ללכת מכות בתחנה המרכזית בירושלים כדי להגיע לבאר-שבע בתשע בבוקר.

<עודד רביבי: משרד הביטחון לא יודע לתקצב את זה, כי זה לא יחידה.

<עודד רביבי: אז אני מתקציב המועצה מממן את זה עבור החיילים.

<עודד רביבי: פנינו אליכם ואין מענה כי אין סמל יחידה לעשות את ההסעה הזאת.

<עודד רביבי: "אגד" לא מוכן להעמיד לי תחבורה ציבורית כי זה קו פעם אחת בשבוע, לא יודע לאכול דבר כזה.

<עודד רביבי: אבל בואו, זה בסוף אני כראש רשות, כמנהיג ציבור, נותן מענה לתושבים שלי.

<עודד רביבי: יש פה בעיה שהיא כלל ארצית של כל החיילים שמשרתים על מדים, ואני חושב שהיה מכובד לבוא ולהגיד, אתם יודעים ה-17 מיליון שקל, כן תוספתי, לא תוספתי, בואו, יש לנו חיילים שמשרתים שם.

מכלוף מיקי זוהר: אני לא חושב שזה 17 מיליון שקל, אני חושב שזה סכום מופרך.

מכלוף מיקי זוהר: אני לא יודע להעריך כמובן כמה חיילי צה"ל הם כבר במצב שהם לא על מדים ועדיין השתמשו בתחבורה ציבורית, לדעתי, זו כמות שולית, הרי גם רוב הזמן תחבורה ציבורית בסופי שבוע לא עובדת, כי הרי גם החוק שלנו במדינת ישראל לא מאפשרת לתחבורה ציבורית לעבוד בסוף שבוע.

מכלוף מיקי זוהר: זאת אומרת, שגם ככה, גם אם אתה חייל לא על מדים, ואתה מגיע לסופ"ש הביתה, אתה כנראה לא תשתמש מספיק בתחבורה ציבורית, למעט ביום שישי, שגם ככה זה יום היציאה שלך מהצבא, או יום חמישי בערב.

מכלוף מיקי זוהר: זה עדיין מראה שהסכום הוא באמת לא הגיוני.

מכלוף מיקי זוהר: אם אתם מתקצבים את סך השימוש בתחבורה ציבורית ב-600 מיליון שקל בעבור כל חיילי צה"ל על מדים, ואנחנו מדברים על חיילי צה"ל בלי מדים, ולקחתם איזה 17 מיליון שקל, כשמדברים איתי פה על אזור משהו כמו 3% מסך התקציב הזה, זה פשוט לא הגיוני, ולכן אני חושב שהסכום הוא מופרך – זה פעם אחת.

מכלוף מיקי זוהר: פעם שנייה – אני כן הייתי מצפה ממשרד הביטחון כבר מחר בבוקר לקבוע דיון עם משרד התחבורה ועם משרד האוצר, ולהביא את פתרון הסוגיה במידי.

מכלוף מיקי זוהר: אני לא רוצה להיות במצב שבעוד חודש ימים אני עושה דיון המשך, ועוד פעם אנחנו עושים דיון, ופעם הבאה אנחנו נביא את כל כלי התקשורת במדינת ישראל שיתחילו לעשות גם בדיקה למה מקפחים חיילים של הצבא, ולמה נותנים לשרות לאומי ולא לצבא, וזה יהיה גם לא נעים לכולם – אנחנו לא רוצים להיות שם.

מכלוף מיקי זוהר: אנחנו רוצים להביא בשורה לעם ישראל.

מכלוף מיקי זוהר: אין לי בעיה לעשות פה כל שבועיים דיון של בדיקה, מתי תעשו את זה, עד שתתייאשו ותעשו את זה – אני לא נמצא במקום הזה.

מכלוף מיקי זוהר: אני במקום של לאזן את הזכויות בין חיילי צה"ל לבין נותני השרות הלאומי, שלא יכול להיות שיהיה קיפוח בעניין הזה.

מכלוף מיקי זוהר: על כן אני מבקש בטרם שייקבעו מסקנות נחרצות של הוועדה לאי תקינות של הליך או משהו כזה.

מכלוף מיקי זוהר: אני מבקש לערוך דיון, משרד האוצר, משרד הביטחון, ומשרד התחבורה ממש מהר, להגיע להבנות ולהסכמות איך פותרים את הסוגיה, ולדווח לוועדה שהנושא נפתר.

מכלוף מיקי זוהר: כמובן שאם כן - אנחנו נעשה פה אולי עוד איזשהו דיון, נודה ונשבח, וכל מה שצריך.

מכלוף מיקי זוהר: ואם לא - אז אנחנו נמשיך לדון בזה עד שזה יקרה.

מכלוף מיקי זוהר: אנחנו לא נוציא בשלב זה מכתב לשר הביטחון, לא חושב שזה נחוץ כרגע עד שאתם תסיימו את תהליך הדיון.

מכלוף מיקי זוהר: ברגע שנקבל את תוצאות הדיון – אני אומר לגברתי, מנהלת הוועדה, ברגע שנקבל את תוצאות הדיון, נקבל החלטה אם להוציא מכתב לשר הביטחון או לא, וגם אם לעורר דיון המשך וכיצד.

מכלוף מיקי זוהר: אני מודה למשתתפים.

מכלוף מיקי זוהר: תודה רבה.

מכלוף מיקי זוהר: הישיבה נעולה.